《偈颂八十五首 其七十四》
宋代·释妙伦

峰头异角灵毛，涧底锦鳞赪尾。各各性命一条，都在山僧手里。

今日放开线路，也不妨自驰自骤，自飞自鸣，自泳自游，自潜自跃，又阿谁管你，诸方密布漫天网子。

作者简介：释妙伦（一二○一～一二六一），号断桥，俗姓徐，台州黄岩（今属浙江）松山人，又号松山子。年十八，依其叔永嘉广慈院宗嗣论禅师出家，即剃发投礼。不满一年行脚，首见谷源道于瑞岩，次年谒灵隐。理宗淳祐元年（一二四一），初住台州瑞峰祇园禅寺。十年（一二五○），迁瑞岩净土禅寺。后迁天台国清教忠禅寺。宝祐四年（一二五六），迁临安府净慈报恩光孝禅寺。景定二年卒，年六十一。有文宝等编《断桥妙伦禅师语录》二卷，收入《续藏经》。事见《语录》及所附《行状》。